ДО

НИКОЛА БЕЛИШКИ

КМЕТ НА ОБЩИНА ПАНАГЮРИЩЕ

**Г О Д И Ш Е Н О Т Ч Е Т ЗА 2 0 2 1 Г О Д И Н А**

От инж. Савка Филипова Гешанова – Председател на НЧ „Свети Боян Княз Български-2006“ – гр. Панагюрище

**ОТНОСНО: Разпределение на държавната субсидия за издръжка на НЧ „Свети Боян Княз Български-2006“, гр. Панагюрище за 2021 г.**

**ГОСПОДИН БЕЛИШКИ,**

През 2021 година НЧ „Свети Боян Княз Български-2006“ изпълнява своята дейност за осъществяване на поставените цели в годишната програма на дейностите, а именно: Да задоволява потребностите на самодейците, свързани с обичаите и традициите, обогатяване на културния живот, възпитание в културни ценности и усъвършенстване на творческите умения на млади и талантливи хора от Община Панагюрище.

През изтеклата 2021 г. осъществиха своята дейност:

* Танцова формация „Средногорци“ – състав за автентични народни танци с ръководител Иван Тасев. Групата значително увеличи броя на членовете си – 30 самодейци, разделени в две групи: Група напреднали – 20 бр. и група начинаещи – 10 бр.
* ВГ“Магия”и ВГ “Музикална дъга”, трио “Плам” и дует “То Фи” с худ. ръководител Иван Иванов изпълнения на песен с патриотична насоченост и фолклорна тематика. Брой на децата – 10 бр.
* Мъжки певчески хор “Панагюрци” с диригент Алия Хансе и музикален педагог Величка Маслева - 20 бр.

Формите на участие и изявите през изминалата година в местни, регионални и национални фестивали и конкурси на самодейците от Читалището са, както следва:

* Февруари 2021 г. участие на ВГ "Магия", трио „Плам“ и дует „То Фи“ в Национален конкурс за млади изпълнители "Песенна палитра" - Карлово. Спечелени три 3-ти места – за дуета, триото и вокалната група. Децата бяха отличени с грамоти и медали.
* Март 2021 участие в Национален конкурс „Път към славата“, София. При изключително сериозна конкуренция, дует „То Фи“ и ВГ „Магия“ спечелиха трето място, а трио „Плам“ - Диплом за отлично представяне. Ръководителят на групата Иван Иванов получи специална грамота за висок професионализъм.
* Национален фестивал за млади изпълнители на българска патриотична песен „Родолюбие“, гр. Панагюрище – грамоти за участие на всички вокални формации и на ръководителя Иван Иванов, проведен през м.май 2021 г.
* Национален конкурс за детска забавна песен на фолклорна основа „Златен извор“ –Димитровград, месец юни. Спечелени – второ място за ВГ „Магия“, първо място за трио „Плам“ и трето място за дует „То Фи“, м.юни 2021 г.
* Национален конкурс за вокални формации „Хармония“, гр. Стара Загора, провел се през октомври 2021 г. Грамоти за успешно представяне на ВГ „Магия“ и трио „Плам“, трето място за дует „То Фи“. Благодарствено писмо за усилената работа и достойно представяне на Иван Иванов.
* Отбелязване на Националният празник на България - Участие на широк кръг от читалищни дейци в честванията на Община Панагюрище. Участие на мъжки певчески хор "Панагюрци" в тържеството, поднасяне на венци и цветя;
* Участие в инициативата на Община Панагюрище за украсяване на мартенско дърво;
* По покана на Кмета на район "Тракия" Костадин Димитров участие на ТС "Средногорци" в VI Национален събор - Пловдив. Групата взе участие в двата фестивални дни и представи 6 танца по хореография на Иван Тасев - ръководител на групата.
* Участие на ТС „Средногорци“ в 6 –ти Национален преглед на фолклорните ансамбли 2021 - 2022 на България CIOFF България – Акредитирана към Междуправителствения комитет на ЮНЕСКО за опазване на Нематериалното културно наследство на човечеството. Събитието се проведе в периода август – септември 2021, тридневен семинарен конкурс в гр. Китен.

**ГОДИШЕН ФИНАНСОВ ОТЧЕТ ЗА ПРИХОДИ И РАЗХОДИ ЗА 2021 ГОДИНА**

**Приходите на Народно Читалище „Свети Боян Княз Български-2006“ са формирани от държавни субсидия, субсидия от Община Панагюрище, дарения и членски внос.**

1. Същинска дейност – участия на самодейците, възнаграждения по трудови и граждански договори, осигуровки за сметка на работодателя, транспортни услуги.
2. Административни разходи – пощенски разходи, телефони и интернет такси, канцеларски материали.
3. Външни услуги –счетоводно обслужване, банкови такси, застраховки и данъци.
4. Рекламна дейност – изготвяне на брошури, обяви и покани.
5. **ПРИХОДИ:**

**Наличност на 01.01.2021 г. - 561.74лв.**

**Субсидия 01.01.2021 - 31.12.2021 г. - 11484.00 лв.**

**Субсидия по проект - 3000,00лв.**

**Членски внос . 151,00лв.**

|  |  |
| --- | --- |
| 1. **РАЗХОДИ:** | **лева** |
| Заплати и възнаграждения на персонала, нает по трудови и служебни правоотношения /брутен доход/ | 3295.02 |
| Заплати и възнаграждения на нещатен персонал, нает по служебни правоотношения /брутен доход/ | 4200,00 |
| Допълнително материално стимулиране и други допълнителни възнаграждения |  |
| Осигурителни вноски от работодателя по трудови правоотношения | 737,10 |
| Осигурителни вноски от работодателя по граждански договори | 597,54 |
| **Общо разходи за ФРЗ и граждански договори:** | 8829.66 |
| **ИЗДРЪЖКА:** |  |
| Разходи по общинско до финансиране на проектни предложения |  |
| Учебни и научно-изследователски разходи и книги за библиотеката | 850.40 |
| Материали | 91.90 |
| Вода, горива и енергия |  |
| Разходи за външни услуги | 1238.53 |
| Текущ ремонт |  |
| Платени данъци и мита |  |
| Командировки в страната, включително на самодейци и участия | 681.60 |
| Други разходи, неквалифицирани в други параграфи, БТК, интернет | 1117.80 |
| Транспортни разходи | 300.00 |
| **Общо разходи за издръжка:** | 3481.84 |
| **Върната сума по договор за финансиране** | 2250,00 |
| **ВСИЧКО РАЗХОДИ:** | 12311,50 |

Наличност на 31.12.2021 г. - **635.24 лв.**

Председател на НЧ "Св.Боян Княз Български-2006"

Савка Гешанова